
Anexa 4 - Metodologia utilizată
Evaluarea Acordului de Parteneriat  2021-2027 Etapa 1 (LOT 2), OP 2 
Evaluarea AP7 ”Progresul pentru reducerea emisiilor de CO2”

Abordarea metodologică urmărită de către t33 pentru obținerea de răspunsuri la întrebările de evaluare s-a conturat în baza caracteristicilor specifice intervențiilor aferente OP 2 și  OS TJ. În cadrul abordării metodologice, t33 a acordat o atenție specială asigurării validității și reprezentativității datelor, selectării eșantionului adecvat pentru fiecare program și utilizării analizei statistice sau a altor metode de cercetare pentru a obține rezultate credibile, valide și coerente. Abordarea metodologică propusă de t33 s-a bazat pe următoarele principii. 

Abordarea metodologică a prevăzut trei tipuri de metode: metode de colectare a datelor, metode de analiză și interpretare a datelor, metode care contribuie la elaborarea răspunsurilor la întrebările de evaluare și formularea de concluzii și recomandări:

În cadrul evaluării AP7 - ”Progresul pentru reducerea emisiilor de CO2”, care este o evaluare privind implementarea în care trebuie sa fie identificate, în special, progresul și performanțele intervențiilor asociate OP2 și OS TJ, potrivit aspectelor surprinse prin întrebările de evaluare, t33 SRL a utilizat evaluarea bazată pe teorie (conform detaliilor prezentate în continuare). 
În cadrul contractului „Evaluarea Acordului de Parteneriat 2021-2027 - Progresul pentru reducerea emisiilor de CO₂”, echipa t33 a desfășurat un proces amplu de colectare a datelor calitative și cantitative, în conformitate cu metodologia detaliată în Raportul Inițial. 
I. Metode de colectare a datelor
Abordarea metodologică propusă pentru colectarea datelor necesare procesului de evaluare a cuprins următorul mix de metode: i)  cercetare documentară; ii) colectarea datelor statistice/de monitorizare; iii) meta-evaluarea; iv) interviuri; vi) studii de caz; vii) sondaj de opinie; vii) focus grup; viii) panel de experți.
I.1. Cercetare documentară
În conformitate cu metodologia prevăzută în Raportul Inițial, cercetarea documentară a reprezentat primul pilon al procesului de colectare a datelor și a constituit cadrul de referință pentru toate celelalte activități derulate în cadrul evaluării (interviuri, sondaj, studii de caz, focus grup, panel de experți).
Obiectivul principal al cercetării documentare a fost de a reconstrui, într-o manieră coerentă și actualizată, contextul strategic, legislativ și operațional în care se implementează intervențiile relevante pentru Obiectivul de Politică 2, precum și de a identifica progresele, provocările și nevoile persistente în domeniile finanțate. Totodată, cercetarea documentară a avut rolul de a fundamenta cadrul analitic și de indicatori utilizat în evaluare. În linie cu metodologia agreată, echipa t33 a analizat un set amplu și divers de surse, care acoperă atât dimensiunea strategică, cât și pe cea operațională:
· documente strategice și legislative relevante domeniilor de intervenție tematice (la nivel european, național și, acolo unde a fost cazul, regional);
· ghiduri de finanțare și documente de programare (Acordul de Parteneriat, programe naționale/regionale, ghiduri ale solicitantului, metodologii DNSH, strategii sectoriale);
· studii și rapoarte elaborate în perioada 2014-2020 și 2021-2027, inclusiv evaluările intermediare realizate de AM în baza art. 18 din Regulamentul (UE) 2021/1060;
· baze de date administrative puse la dispoziție de MIPE, cu informații privind proiectele contractate până la 31.07.2025; 
· date publice din surse oficiale (Eurostat, Institutul Național de Statistică, Comisia Europeană - Cohesion Open Data).
Cercetarea documentară a combinat atât informații calitative (analize de politici, recomandări, concluzii de evaluare), cât și informații cantitative (indicatori statistici, serii de date de monitorizare, ținte și realizări), provenite din documente de politică publică, rapoarte de evaluare, date administrative și studii tematice relevante. Prin urmare, cercetarea documentară nu a avut doar un rol descriptiv, ci a funcționat ca bază metodologică și analitică pentru toate instrumentele de colectare a datelor utilizate în evaluare.
În anexe este prezentată lista documentelor relevante pentru analiza literaturii de specialitate (Anexa nr. 5). Pe baza documentelor analizate, cercetarea documentară a permis formularea unei imagini integrate a contextului de politici relevante pentru OP2, atât la nivel general (mediu, tranziție verde, dezvoltare durabilă), cât și pe domenii tematice specifice.

I.2. Colectarea datelor statistice/de monitorizare 
În procesul de colectare a datelor statistice și de monitorizare, Prestatorul a urmărit să asigure o imagine coerentă și comparabilă asupra intervențiilor finanțate în cadrul OP 2 și OS Tranziție Justă. În vederea construirii unei imagini coerente asupra implementării OP 2 și OS Tranziție Justă, echipa de evaluare a pornit de la corelarea logicii intervenției (obiective specifice - rezultate așteptate - tipuri de acțiuni) cu seturile de indicatori disponibili în sistemul de monitorizare și în sursele statistice oficiale.
Pentru aceasta, au fost consultate bazele de date transmise de Autoritatea Contractantă, precum și informațiile agregate furnizate de Autoritățile de Management ale programelor naționale și regionale. Datele au fost analizate la nivel de program și obiectiv specific.
Au fost colectate și analizate trei categorii principale de indicatori:
· indicatori de context/statistici, care descriu situația de pornire și evoluțiile la nivel național și regional (de ex. consum de energie, acces la apă și canalizare, rate de reciclare, emisiile din transport etc.), intervalul de analiză fiind 2020-cel mai recent an disponibil;
· indicatori de program (realizare și rezultat), definiți la nivel de program și obiectiv specific, care permit monitorizarea progresului intervențiilor;
· indicatori de implementare, care reflectă stadiul programelor (valoare totală a contractelor, număr de proiecte contractate, distribuția proiectelor pe categorii de beneficiari).
Prestatorul a consultat bazele de date disponibile cu date provenite din sistemul de monitorizare referitoare la intervențiile sprijinite de programele naționale (PDD, PT, PAP, PTJ) și programele regionale până la data de referință de 31.07.2025. În ceea ce privește indicatorii de realizare și de rezultat atinși la nivel de program, s-a avut în vedere situația acestora la data de 30.06.2025, ultima dată a transmiterii acestor raportări către Comisia Europeană înainte de data de referință a evaluării.
Pentru fiecare domeniu tematic aferent OP 2 și OS Tranziție Justă au fost selectați indicatori statistici relevanți la nivel național și regional, care să permită:
· înțelegerea nevoilor inițiale și a decalajelor față de media UE sau față de alte regiuni;
· plasarea intervențiilor finanțate în contextul acestor nevoi;
· interpretarea progresului programelor în raport cu obiectivele de rezultat.

I.3. Meta-evaluare
Meta-evaluarea a reprezentat o componentă esențială a procesului de colectare și analiză a datelor, având rolul de a extrage informații consolidate din evaluările existente și de a le integra în demersul actual.  Într-un context marcat de tranziția către o economie verde, presiuni crescute asupra infrastructurii publice și transformări instituționale semnificative, analiza sistematică a experiențelor din perioada 2014-2020 și a primelor evaluări ale programelor 2021-2027 oferă o bază esențială pentru înțelegerea dinamicii actuale a implementării OP 2.
Echipa t33 a analizat evaluările deja disponibile pentru programele PDD, PT, PAP, PTJ și programele regionale, concentrându-se în principal pe:
· evaluările de tip mid-term review aferente perioadei 2021-2027;
· rapoartele tematice publicate până la momentul elaborării acestui raport; 
· evaluările POIM și POR 2014-2020 relevante pentru domeniile OP2.
Scopul a fost acela de a identifica în mod sistematic recomandările relevante pentru Obiectivul de Politică 2, gradul lor de implementare și lecțiile învățate cu potențial de aplicare în actuala evaluare. Această cartografiere extinsă a permis includerea elementelor relevante din literatura de specialitate în evaluarea de față, crescând rigoarea efortului metodologic.
Procesul de meta-evaluare a implicat o analiză stratificată pe mai multe niveluri:
· Identificarea recomandărilor relevante pentru OP 2: au fost extrase acele recomandări cu incidență directă asupra domeniilor analizate (eficiență energetică, mobilitate urbană, economie circulară și biodiversitate, etc.) precum și asupra aspectelor transversale precum capacitatea administrativă, mecanismele de selecție, managementul de program sau respectarea principiilor orizontale. Evaluările analizate au evidențiat un set de teme recurente, precum complexitatea procesului de pregătire a proiectelor, durata procedurilor de achiziții, etc.
· Sintetizarea lecțiilor învățate și relevanța lor pentru evaluarea actuală: meta-evaluarea a permis extragerea unui set de lecții generale cu impact direct asupra evaluării OP 2, precum: importanța adaptării apelurilor la capacitatea reală a beneficiarilor; necesitatea etapizării proiectelor mari; rolul critic al consultării și sprijinului metodologic în faza de pregătire; vulnerabilitatea proiectelor la schimbări legislative; faptul că investițiile în infrastructură verde și mobilitate necesită timp îndelungat de maturizare; sau nevoia continuă de simplificare administrativă. 
Meta-evaluarea s-a dovedit un instrument relevant pentru cartografierea barierelor structurale, a provocărilor comune și a tendințelor transversale între programe. Aceasta a permis o înțelegere mai bună a contextului în care se desfășoară actualele intervenții și a servit drept bază pentru identificarea domeniilor unde analiza actuală poate aduce valoare adăugată reală. Lista evaluărilor analizate este inclusă în Anexa nr. 5.

I.4. Interviuri
Procesul de colectare și analiză a informațiilor prin interviuri în cadrul Evaluării Acordului de Parteneriat 2021-2027 - Obiectivul de Politică 2 („Progresul pentru reducerea emisiilor de CO₂”) a urmat o abordare structurată și riguroasă. Interviurile au avut rolul de a genera date calitative aprofundate, necesare pentru înțelegerea proceselor de planificare, implementare, monitorizare și coordonare strategică aferente intervențiilor finanțate în domeniile OP 2.
Obiectivul și rolul interviurilor în cadrul evaluării
Interviurile au fost utilizate pentru a colecta perspective informate și relevante de la Autoritățile de Management (AM) și de la beneficiari ai proiectelor selectate pentru studii de caz. Aceste perspective au acoperit dimensiuni esențiale pentru evaluare: evoluția domeniilor de intervenție vizate de OP 2, adecvarea planificării strategice, capacitatea administrativă a AM și a beneficiarilor, eficacitatea mecanismelor de implementare și monitorizare, nivelul de integrare a tehnologiilor noi, gradul de coordonare inter-instituțională și aplicarea principiilor orizontale.
Interviurile au reprezentat, prin urmare, un element important al activităților de evaluare, permițând interpretarea contextualizată a datelor cantitative obținute prin sondajul de opinie și analiza datelor provenite din monitorizare.
Abordare metodologică și designul grilei de interviu
Instrumentul utilizat a fost un interviu semi-structurat, construit pe baza unei grile comune care a fost aprobată odată cu Raportul Inițial și care a fost adaptată fiecărei categorii de stakeholderi. Această abordare a permis atât comparabilitatea răspunsurilor între programe, cât și flexibilitatea necesară pentru a explora subiecte emergente relevante pentru fiecare interlocutor.
Grila de interviu a cuprins următoarele secțiuni tematice:
· Evoluția domeniilor și planificarea strategică;
· Stadiul implementării și mecanisme de monitorizare;
· Capacitatea administrativă și instituțională;
· Coordonarea strategică și sinergiile cu alte instrumente;
· Participarea beneficiarilor și barierele de acces;
· Integrarea tehnologiilor noi și inovatoare;
· Aplicarea efectivă a principiilor orizontale;
· Întrebări specifice fiecărui program.
Structura semi-deschisă a interviului a permis completarea discuției cu exemple, clarificări suplimentare și elemente de context relevante pentru evaluare.
Procesul de selecție și contactare a respondenților
Pentru identificarea AM-urilor intervievate s-a avut în vedere includerea tuturor programelor care finanțează intervenții cu contribuție la OP 2, atât cele naționale (PDDTJ, PT, PAP), cât cele 8 Programe Regionale. Datele de contact ale reprezentanților AM au fost furnizate de MIPE, iar pentru studiile de caz au fost selectați beneficiarii în funcție de relevanța proiectelor pentru obiectivele OP 2.
Procesul de contactare a actorilor cheie a avut în vedere parcurgerea următoarelor etape:
· Transmiterea unei invitații oficiale către reprezentantul fiecărui AM (în data de 27.10.2025), însoțită de scrisoarea de sprijin MIPE și de grila orientativă de interviu;
· Propunerea unui interval flexibil pentru desfășurare (inițial 28.10.2025-07.11.2025, prelungit, în funcție de solicitările reprezentanților AM până la finalul lunii noiembrie), cu posibilitatea de reprogramare în funcție de disponibilitatea reprezentanților AM;
· Follow-up prin email și telefon pentru confirmare, ca parte a strategiei de asigurare a unei rate optime de răspuns;
· Programarea interviurilor în funcție de preferințele reprezentanților AM-urilor.
Această abordare a facilitat programarea interviurilor și a condus la o cooperare bună cu AM-urile, reflectată în rata ridicată de realizare a interviurilor.
Desfășurarea interviurilor
Toate interviurile au fost desfășurate online, prin platforma Microsoft Teams, durata medie fiind de 45-60 de minute. Înaintea demarării fiecărei discuții a fost explicat scopul evaluării și modalitatea în care urma să se desfășoare interviurile.
Pentru fiecare discuție, evaluatorii au întocmit un raport de interviu, sintetizând principalele constatări și evidențiind aspectele relevante și elemente de context necesare evaluării,
Interviuri realizate
Au fost realizate 10 interviuri, după cum urmează:
	Autoritatea de Management
	Data interviului

	AM PAP
	31.10.2025

	AM PR Nord-Vest
	04.11.2025

	AM PR Sud-Est
	05.11.2025

	AM PR Sud-Vest Oltenia
	05.11.2025

	AM PR Nord-Est
	06.11.2025

	AM PR Centru
	10.11.2025

	AM PR Sud-Muntenia
	19.11.2025

	AM PR București-Ilfov*
	 20.11.2025

	AM PDDTJ
	02.12.2025

	AM PR Vest
	03.12.2025


*Răspunsurile au fost transmise în scris.
Măsuri pentru asigurarea ratei de răspuns și a calității datelor
Pentru a maximiza reprezentativitatea și calitatea informațiilor colectate, echipa de evaluare a implementat următoarele mecanisme:
· transmiterea invitațiilor cu timp suficient înaintea intervalului planificat;
· posibilitatea reprogramării interviurilor în funcție de calendarul AM-urilor;
· contacte multiple (email + telefon) pentru confirmarea participării;
· posibilitatea răspunsului în scris pentru situațiile în care interviul online nu putea fi realizat din cauza suprapunerii perioadei de realizare a interviurilor cu alte perioade de încărcare a personalului AM-urilor contactate.

I.5. Studii de caz
În cadrul evaluării Acordului de Parteneriat 2021-2027 referitoare la „Progresul pentru reducerea emisiilor de CO₂”, au fost organizate 7 studii de caz. Conform abordării metodologice din cadrul Raportului Inițial, au fost propuse a se realiza 5 studii de caz în domenii precum eficiența energetică, economia circulară, biodiversitate și mobilitate urbană, care combină mai multe perspective și surse de date pentru a înțelege în detaliu modul în care funcționează un proiect și ce rezultate generează în practică.
Rolul și obiectivele studiilor de caz
Studiile de caz au urmărit:
· să ilustreze, prin exemple concrete de proiecte, modul în care investițiile finanțate contribuie la reducerea emisiilor de CO₂ și la tranziția verde;
· să surprindă mecanismele de implementare, relația dintre actori și modul în care sunt gestionate riscurile și constrângerile;
· să identifice factori de succes, dificultăți și lecții învățate care pot alimenta ajustarea intervențiilor și programarea viitoare.
Fiecare studiu de caz a fost redactat astfel încât să funcționeze și ca raport de sine stătător, dar și ca o contribuție la o analiză comparativă între domenii.
Domenii acoperite și criteriile de selecție
Conform metodologiei aprobate prin Raportul Inițial, studiile de caz au acoperit următoarele domenii de intervenție ale Obiectivului de Politică 2 cu relevanță pentru reducerea emisiilor de CO₂:
· eficiență energetică - RSO 2.1;
· mobilitate urbană durabilă - RSO 2.8;
· economie circulară - RSO 2.6;
· biodiversitate / infrastructură verde - RSO 2.7.
Selecția proiectelor pentru studiile de caz s-a făcut pe baza unui set de criterii explicite, aplicate în mod similar în toate domeniile:
· cel puțin un proiect pentru fiecare din cele patru domenii (RSO 2.1, 2.6, 2.7, 2.8);
· tipul programului și caracterul strategic: prioritate pentru proiecte finanțate prin programe naționale (în special PDD și PT), care concentrează cele mai mari alocări pe obiectivele specifice vizate. Acolo unde a fost relevant, au fost introduse și proiecte finanțate prin programele regionale, pentru a surprinde diversitatea tipurilor de beneficiari și a contextelor teritoriale.
· dimensiunea financiară (bugetul proiectului): au fost selectate cu precădere proiecte cu cele mai mari alocări financiare, care mobilizează resurse importante și pot avea un impact semnificativ asupra populației și mediului.
· maturitatea proiectelor: au fost preferate proiecte aflate într-un stadiu avansat de implementare (contractate și cu activități demarate și/sau proiecte etapizate), astfel încât analiza să poată surprinde nu doar logica de intervenție, ci și primele rezultate și dificultăți reale de implementare.
· populația impactată și relevanța teritorială: au fost propuse selecționate proiecte cu arie mare de acoperire (municipii reședință de județ, zone metropolitane, intervenții naționale în domeniul mobilității urbane),.
Pe baza acestor criterii, a fost elaborată o listă principală de proiecte pentru studii de caz și, pentru fiecare domeniu, o listă de rezervă, utilizată în situația în care beneficiarii din lista principală nu puteau participa la interviuri. 
Proiecte analizate
În baza răspunsurilor primite de la beneficiari, au fost realizate șapte studii de caz, care acoperă cele patru domenii de intervenție, după cum urmează:
· un proiect de eficiență energetică în sistemele de termoficare urbană;
· Proiect cod SMIS 326888; Beneficiar - Municipiul Iași; titlu proiect - Reabilitare rețele termice, sistem termoficare în Municipiul Iași pentru creșterea eficienței energetice în alimentarea cu căldura urbană - Etapa a-III-a; sursa de finanțare - PDD 2021-2027;
· un proiect de extindere a colectării separate a deșeurilor la nivel urban;
· Proiect cod SMIS 319417; Beneficiar - Județul Sibiu; titlu proiect: Recipiente de colectare a deșeurilor - Etapa II; sursa de finanțare - PDD 2021-2027;
· două proiecte de mobilitate urbană (infrastructură de metrou și intervenții de transport public electric la nivel regional);
· Proiect cod SMIS 302898; Beneficiar - Sectorul 4 Al Municipiului Bucureşti; titlu proiect: Extinderea rețelei de metrou Magistrala 4 de metrou, Secțiunea Gara de Nord - Gara Progresul; sursa de finanțare - PT 2021-2027;
· Proiect cod SMIS 341876; Beneficiar - Municipiul Galați; titlu proiect: Modernizarea Depoului de tramvaie nr. 1, a Bulevardului Siderurgiștilor, Tronson 2 și a Străzii Ștefan cel Mare - Etapa 2 - Modernizarea Depoului de Tramvaie Nr.1; sursa de finanțare - PR SE 2021-2027;
· trei proiecte din domeniul biodiversitate / infrastructură verde, implementate atât de autorități centrale (ARBDD), cât și de autorități locale (municipii):
· Proiect cod SMIS 316628; Beneficiar - Municipiul Craiova; titlu proiect: Modernizarea infrastructurii verzi-albastre din municipiul Craiova prin înființarea Parcului Cernele; sursa de finanțare - PR SV Oltenia 2021-2027;
· Proiect cod SMIS 335579; Beneficiar -Municipiul Alba-Iulia; titlu proiect: Amenajare Parc Nord - Municipiul Alba Iulia - Cartier Micești - Orizont;  sursa de finanțare - PR Centru 2021-2027;
· Proiect cod SMIS 320666; Beneficiar - Administrația Rezervației Biosferei Delta Dunării; titlu proiect: Îmbunătățirea nivelului de semnalizare, protecție și monitorizare a stării de conservare a habitatelor și speciilor din zonele de maxim interes (zone strict protejate și colonii) din RBDD; sursa de finanțare - PDD 2021-2027.
Pentru toate aceste proiecte a fost aplicată aceeași structură de analiză, conform grilei propuse în cadrul Raportului Inițial, respectiv: context, descrierea investiției, guvernanță, obstacole și factori favorizanți, rezultate, principii orizontale, inovație, efecte neintenționate și sustenabilitate, lecții învățate.
Surse de date și metode utilizate
Metodologia de realizarea a studiilor de caz a combinat trei tipuri principale de surse de date:
· Analiza documentară, care a inclus:
· Cererea de finanțare;
· Ultimul raport de progres depus de beneficiar;
· Informații publice: site-urile beneficiarilor, comunicate de presă, materiale de informare pentru public.
· Interviuri semi-structurate cu beneficiarii:
· interviurile au vizat, în principal, managerii de proiect și reprezentanții compartimentelor de fonduri europene;
· ghidul de interviu, transmis anterior întâlnirilor, odată cu invitația, a fost adaptat pentru fiecare proiect, păstrând însă aceeași structură tematică, pentru a permite comparația între studii de caz.
Procesul de colectare a datelor
Procesul de colectare a datelor pentru studiile de caz a combinat analiza documentară cu interviuri semi-structurate, desfășurate online, cu reprezentanții beneficiarilor.
Pe baza listei principale și a listei de rezervă, invitațiile la interviu au fost transmise în data de 27.10.2025 către toți beneficiarii selectați preliminar, indiferent dacă se aflau în lista de bază sau în cea de rezervă. Intenția echipei de evaluare a fost să realizeze un număr cât mai mare de studii de caz, pentru a permite o analiză aprofundată și comparativă între domenii, tipuri de intervenții și categorii de beneficiari.
Invitația a fost însoțită de:
· scrisoarea de sprijin emisă de MIPE, care prezintă scopul evaluării și rolul studiilor de caz;
· un ghid orientativ de interviu, astfel încât beneficiarii să poată pregăti informațiile relevante;
· informații privind modul de desfășurare a discuțiilor (online, prin Microsoft Teams) și perioada propusă pentru interviuri (20 octombrie - 7 noiembrie inițial, aceasta fiind ulterior prelungită în funcție de răspunsurilor și disponibilitatea beneficiarilor).
În urma acestui demers, șapte beneficiari au confirmat și au participat efectiv la interviuri (unii dintre aceștia transmițând informațiile în scris, din cauza lipsei de disponibilitate de a participa le interviuri). 
Interviurile au avut o durată medie de 60-90 de minute și au abordat. Informațiile obținute prin interviuri au fost triangulate cu analiza documentară și cu datele de context, constituind baza narativă pentru analizele detaliate elaborate în etapele următoare ale procesului de evaluare.
Analiza și sinteza informațiilor
Analiza datelor colectate prin studiile de caz se va realiza în doi pași:
· Analiza pe fiecare proiect (within-case) – activitate încheiată: informațiile din documente și interviurile realizate au fost integrate într-o fișă standard, structurată pe capitolele din ghidul de studiu de caz;
· Analiza comparativă (cross-case): pe fiecare domeniu (eficiență energetică, economie circulară, biodiversitate, mobilitate urbană) au fost comparate mecanismele de implementare, tipurile de obstacole, soluțiile găsite și tipurile de rezultate obținute. De asemenea, au fost extrase lecții transversale și recomandări, prezentate în capitolul 3 al raportului.

I.6. Sondaj de opinie
Sondajul de opinie a avut ca obiectiv general colectarea de date cantitative și calitative privind percepțiile beneficiarilor cu privire la relevanța, accesibilitatea, implementarea și eficacitatea intervențiilor finanțate în cadrul Obiectivului de Politică 2 (OP 2) și Obiectivului Specific al Tranziției Juste (OS TJ). Rezultatele obținute contribuie la fundamentarea evaluării, oferind o perspectivă directă asupra modului în care proiectele finanțate sprijină reducerea emisiilor de CO₂ și tranziția către o economie mai verde.
Prin acest demers, sondajul a completat analiza documentară, interviurile și studiile de caz, furnizând o imagine comparativă transversală la nivelul domeniilor tematice și facilitând identificarea elementelor comune de implementare.
Metodologia adoptată asigură:
· reprezentativitatea eșantionului, în raport cu populația beneficiarilor OP 2,
· validitatea și fiabilitatea datelor, datorită procedurilor de verificare și curățare,
· comparabilitatea analizelor între domeniile tematice,
· integrarea transversală a datelor în ansamblul evaluării.
Această abordare a permis obținerea unei imagini robuste asupra implementării intervențiilor OP 2 și a oferit baza empirică necesară pentru formularea concluziilor și recomandărilor strategice.
Etapele procesului de aplicare a sondajului de opinie
Conform metodologiei propuse în oferta tehnică și raportul inițial privind cercetarea cantitativă, aplicarea sondajului a presupus desfășurarea mai multor etape succesive, precum: construirea chestionarului, definirea populației și selecția eșantionului, administrarea chestionarului, codificarea și curățarea datelor.
Construirea chestionarului: Chestionarul a fost elaborat astfel încât structura și întrebările să fie în deplină concordanță cu obiectivele evaluării, acoperind dimensiuni precum: relevanța intervenției pentru reducerea emisiilor de CO₂, gradul de accesibilitate și claritate a proceselor de finanțare, capacitatea administrativă a beneficiarilor de a implementa proiectele finanțate, adoptarea noilor tehnologii, contribuția percepută la obiectivele OP 2, provocări întâmpinate și elemente de îmbunătățire. Chestionarul a inclus atât întrebări închise (cu răspunsuri unice sau multiple), întrebări pe scala Likert (1-5), cât și întrebări deschise, pentru a capta aspecte calitative relevante evaluării
Definirea populației țintă și selecția eșantionului: Conform celor propuse în cadrul Raportului Inițial, populația observată a inclus toți beneficiarii proiectelor contractate până la data de 31.07.2025 în cadrul RSO 2.1 - RSO 2.8, în toate programele care contribuie la OP 2 (Programul de Dezvoltare Durabilă, Programul Transport și Programele Regionale). Abordarea adoptată a fost una de sondaj exhaustiv, chestionarul fiind transmis întregii populații eligibile. Pentru a asigura robustețea analizelor statistice, literatura indică faptul că un număr de 100-120 de răspunsuri valide este adecvat pentru o marjă de eroare <5% și un nivel de încredere de 90%.
Administrarea chestionarului: Chestionarul a fost administrat online, prin intermediul platformei Microsoft Forms, asigurând accesibilitate ridicată și un proces eficient de colectare a datelor. Calendarul transmiterii a fost următorul:
· 27.10.2025 - transmiterea invitației inițiale tuturor beneficiarilor cu proiecte contractate;
· 07.11.2025 - transmiterea unui reminder către beneficiarii care nu răspunseseră, însoțit de prelungirea termenului pentru asigurarea unei reprezentativități adecvate.
Chestionarul a fost transmis la nivel de beneficiar/RSO, cu instrucțiunea de a completa un formular distinct pentru fiecare proiect implementat. De asemenea, beneficiarii au fost încurajați să redistribuie chestionarul către proiectanți, consultanți sau alți actori implicați, atunci când aceștia puteau furniza informații relevante. Au avut loc și contactări telefonice pentru sprijin în completare.
Codificarea și curățarea datelor: Până la data limită stabilită (14.11.2025) au fost colectate în total 136 de răspunsuri. Ulterior, echipa de evaluare a derulat un proces riguros de verificare și curățare a datelor, incluzând:
· eliminarea răspunsurilor care vizau proiecte din perioade de programare anterioare (coduri SMIS 10xxxx–15xxxx);
· excluderea proiectelor finanțate din alte instrumente neincluse în evaluare (ex. Fondul pentru Modernizare);
· verificarea coerenței dintre codul SMIS și Obiectivul Specific selectat, pentru a elimina cazurile în care proiectul era încadrat incorect în baza de date (de ex. proiecte marcate de respondenți că aparțineau RSO 2.7 deși în baza de date a MIPE acestea aparțin altui RSO care nu este inclus în scopul evaluării, precum RSO 5.1);
· verificarea completitudinii răspunsurilor.
Datele au fost ulterior codificate într-un cadru analitic adecvat pentru prelucrări statistice descriptive.
Analiza și interpretarea rezultatelor
Analiza include interpretări cantitative (procente, medii, distribuții) și calitative (identificarea temelor recurente), asigurând triangularea datelor cu cele colectate prin interviuri și studii de caz.
Analiza a fost realizată pe două niveluri: 
· interpretare generală, vizând analiza globală a tendințelor la nivelul întregului eșantion valid;
· interpretare pe domenii tematice (RSO 2.1-2.8), pentru a surprinde particularitățile fiecărui tip de intervenție.
Asigurarea respectării normelor GDPR
1. Pe parcursul derulării sondajului de opinie, echipa de evaluare a acordat o atenție deosebită respectării prevederilor GDPR. Întregul proces de colectare, prelucrare și analiză a datelor a fost conceput astfel încât să garanteze confidențialitatea și protecția respondenților.
2. Datele au fost colectate exclusiv în scopul evaluării și nu au fost utilizate în nicio altă formă sau pentru alte obiective decât cele definite în contract. Prelucrarea răspunsurilor a fost realizată într-un mod care nu permite identificarea beneficiarilor individuali: informațiile analizate sunt anonime, iar rezultatele sunt prezentate exclusiv în formă agregată, fără referințe directe la organizații sau persoane.
I.7. Focus grup
[bookmark: _Toc215179667][bookmark: _Toc215777815]În cadrul procesului de colectare a datelor, focus grupul a fost conceput ca o metodă calitativă esențială pentru validarea concluziilor preliminare, triangularea informațiilor provenite din alte surse și identificarea unor perspective instituționale complementare. Rolul focus grupului a fost acela de a facilita o discuție structurată între reprezentanți ai Autorităților de Management, instituții naționale relevante pentru OP 2 care au și calitatea de beneficiari și alți actori instituționali relevanți, oferind evaluatorilor posibilitatea de a surprinde dinamici, percepții și interacțiuni care nu pot fi captate integral prin interviuri individuale.
Organizarea focus grupului a fost planificată pentru etapa intermediară a evaluării, după finalizarea primei runde de analiză a documentelor și a datelor de monitorizare, respectiv după derularea interviurilor individuale. Această sincronizare a permis utilizarea focus grupului ca instrument de verificare și consolidare a constatărilor preliminare. 
Focus grupul a fost organizat în format online, pentru a facilita participarea reprezentanților din toate regiunile și pentru a reduce barierele logistice, în data de 05 decembrie 2025, între orele 11:00 și 13:00.
La eveniment au participat reprezentanți ai Autorităților de Management programelor regionale (PR Sud-Vest Oltenia, PR Nord-Vest, PR Sud-Muntenia) și PTJ, beneficiari (Municipiul București și ARBDD), experți sectoriali și echipa de evaluare t33, în rol de facilitator. Experții sectoriali dețin expertiză în următoarele domenii: domeniul biodiversității, ecosistemelor și infrastructurii de apă și apă uzată, domeniul schimbărilor climatice și eficienței energetice, politici publice de mediu, evaluare a impactului asupra mediului și reducerea emisiilor de GES.
Focus-grupul a urmat agenda transmisă anterior participanților, structura principală fiind:
· Deschiderea reuniunii și prezentarea obiectivelor focus grupului;
· Prezentarea participanților;
· [bookmark: _Hlk215732637]Prezentarea constatărilor preliminare ale evaluării;
· Bariere și factori facilitatori în implementarea intervențiilor cu contribuție la OP 2;
· Lecții învățate și direcții pentru perioada următoare;
· Concluzii și recomandări din partea participanților;
· Etapele următoare ale evaluării și încheierea focus grupului.

I.8. Panel de experți
Panelul de experți reprezintă o etapă a evaluării de proces, concepută într-o etapă mai avansată a activităților de evaluare pentru a: 
· completa și valida extern interpretările preliminare ale echipei de evaluare;
· asigura o interpretare independentă, contextualizată și aprofundată a datelor colectate până la acel moment;
· identifica lecții învățate și factori de succes/riscuri, cu relevanță pentru perioada 2026–2029;
· introduce o perspectivă de benchmarking (repere UE) în special pentru componenta de tehnologii noi, digitalizare și integrare sistemică.
Profilul experților care au participat la această activitate: 
Echipa t33 a inclus în această etapă a evaluării experți cu experiență în domenii precum: evaluarea de politici publice la nivel european și guvernanță europeană; politici climatice și de mediu.
Baza de analiză utilizată și întrebările tematice către experți:
Experții au primit un pachet preliminar de lucru care a inclus:
· sinteza metodologiei de evaluare (descriere din Raportul Inițial și principalele rezultate colectate din cercetarea documentară, statistică, interviuri, sondaj, focus grup);
· constatări preliminare;
· lista temelor propuse pentru discuție, structurată pe domeniile tematice aferente OP 2;
· întrebări orientative menite să sprijine analiza individuală și formularea de observații critice.
· elemente din studii de caz care evidențiază modul în care beneficiarii au adoptat tehnologii noi.
Experților li s-a solicitat să își exprime opinia asupra unui set de 3-4 teme considerate relevante pentru evaluare, identificate prin triangularea datelor statistice, documentare, calitative și a rezultatelor meta-evaluării. Temele considerate prioritare au fost următoarele: 
(i) Gradul de maturitate al proiectelor și fezabilitatea implementării până în 2029, în special în apă/apă uzată, infrastructură verde și economie circulară;
(ii) Capacitatea administrativă ca factor determinant al performanței OP 2 (variații regionale, sprijin tehnic ex-ante, achiziții, resurse umane);
(iii) Contribuția la obiectivele climatice și sinergiile între programe;
(iv) Tehnologii noi și abordări inovative: adoptare, integrare, interoperabilitate și diferențe față de repere UE (trecerea de la soluții insulare la ecosisteme integrate).


II. Metode de analiză a datelor
[bookmark: _Hlk172285847]Abordarea metodologică propusă de Prestator pentru analiza datelor a cuprins următorul mix de metode, tehnici și instrumente: i) Analiza documentară (inclusiv a literaturii de specialitate), ii) Analiza statistică, iii) Analiza logicii de intervenție și verificarea teoriei schimbării, iv) Analiza benchmarking și v) Analiza pe bază de matrice și triangulare.
II.1. Analiza documentară (inclusiv analiza literaturii de specialitate)
Analiza documentară a reprezentat punctul de plecare al procesului de evaluare și are rolul de a sistematiza informațiile existente din surse oficiale și literatură de specialitate. Aceasta a inclus examinarea documentelor programatice (Acordul de Parteneriat, Programele Operaționale și Regionale, rapoarte de implementare, Rapoarte de evaluare elaborate la nivelul programelor, Foi de parcurs pentru consolidarea capacității administrative, ghiduri ale beneficiarilor, etc.), a ghidurilor solicitantului, precum și a documentelor relevante ale Comisiei Europene și altor organisme internaționale. Literatura de specialitate a fost utilizată pentru a identifica tendințele și bunele practici în domeniile vizate, oferind un cadru comparativ pentru evaluarea progresului României. Rezultatele analizei documentare au sprijinit definirea și completarea altor metode de cercetare (interviuri și studii de caz).
Pentru realizarea evaluării a fost necesară identificarea de referințe atât din literatura generală, cât și din literatura specifică mecanismelor de implementare și coordonare a intervențiilor sprijinite în cadrul programelor naționale (PDD, PT, PAP, PTJ) și regionale, studiindu-se astfel documente provenite din diferite surse și care abordează diferite aspecte relevante pentru procesul de evaluare. 
Datele administrative (date de monitorizare) au provenit de la MIPE (DGPCS), precum și de la Autoritățile de Management pentru programele relevante. Datele administrative au fost utilizate pentru o serie de scopuri și pentru fiecare etapă a procesului de evaluare, pentru a identifica informații despre setul de beneficiari direcți, organizațiile partenere și beneficiarii finali ai intervențiilor sprijinite de programe. Totodată, acestea au fost utilizate pentru a studia performanța intervențiilor de-a lungul timpului, prin intermediul indicatorilor de program.
De asemenea, au fost realizate analize documentare suplimentare, la nivel de proiect, pentru aprofundarea înțelegerii proiectelor și a eficacității acestora. În acest caz, s-a avut în vedere analiza cererilor de finanțare și a rapoartelor de progres pentru proiectele selectate spre evaluare în cadrul fiecărui domeniu de analiză. Această activitate a fost de asemenea pregătitoare pentru analiza „pe teren” și în special pentru interviurile cu beneficiarii, contribuind la o mai bună înțelegere a contextului în care se desfășoară proiectele și la eficientizarea realizării interviurilor, evitându-se astfel întrebările inutile.
Analiza literaturii de specialitate relevante a reprezentat punctul de pornire al activităților de evaluare realizate în contextul acestui contract. Aceasta este prezentată în cadrul Anexei nr. 5.
II.2. Analiza statistică 
Analiza statistică s-a concentrat în principal pe seriile macroeconomice relevante domeniilor de analiză, statistici cheie și statistici sectoriale specifice care pot fi semnificative în raport cu intervențiile evaluate. Analiza de birou, sub forma prelucrării și analizei datelor statistice și administrative, a permis reconstituirea cadrului indicatorilor existenți în fiecare domeniu relevant pentru intervențiile care constituie obiectul evaluării. Analiza statistică a vizat examinarea datelor cantitative colectate din sistemele de monitorizare (SFC), baze de date naționale și internaționale, precum și din surse secundare (Eurostat, INS, Cohesion Data Platform și alte platforme de date publice). Obiectivul acestei metode a fost de a evalua progresul măsurabil al implementării programelor prin indicatorii de realizare și rezultat, corelând nivelul alocărilor și gradul de contractare/implementare cu impactul preconizat asupra reducerii emisiilor de CO2. 
II.3. Analiza logicii de intervenție și verificarea teoriei schimbării
Această metodă a presupus analiza modului în care intervențiile din cadrul OP 2 și OS Tranziție Justă se înscriu în logica de intervenție și contribuie la obiectivele stabilite. Verificarea teoriei schimbării s-a realizat prin compararea etapelor lanțului cauzal (inputuri – activități – outputuri – rezultate – impact) cu progresul real al implementării. Diagramele teoriei schimbării elaborate la nivel de program (doar pentru obiectivele specifice care contribuie la OP 2) și centralizat la nivelul Obiectivului de Politică 2, incluse în anexele Raportului Inițial, au fost utilizate ca instrumente de referință pentru a testa ipotezele de evaluare și pentru a identifica blocaje sau lipsuri în logica intervențiilor. Metoda a permis validarea coerenței strategice și a relevanței programelor în raport cu obiectivele de reducere a emisiilor de CO2. Verificarea teoriei schimbării pentru fiecare domeniu de intervenție a fost prezentată extins în Anexa nr. 1 – Analiza extinsă. 
II.4. Analiza benchmarking
Analiza benchmarking a fost elaborată în cadrul evaluării intervențiilor sprijinite de MIPE care contribuie la Obiectivul de Politică 2 (Evaluarea AP7 ”Progresul pentru reducerea emisiilor de CO2”) cu scopul de a furniza repere comparative relevante pentru a aprofunda anumite aspecte specifice evaluării, prin raportare atât la alte intervenții interne similare, cât și la experiențe și rezultate din alte state membre ale Uniunii Europene.
Analiza benchmarking în cadrul procesului de evaluare a fost realizată la nivelul tehnologiilor noi, cu accent pe anumite domeniile ale tranziției verzi, precum: eficiență energetică, energie din surse regenerabile, mobilitate urbană durabilă și economie circulară, biodiversitate și infrastructura verde-albastră, infrastructura de apă și apă uzată, etc.
Analiza a fost structurată pe două paliere complementare: benchmarking intern și benchmarking extern.
Analiza benchmarking internă a avut ca obiectiv compararea performanței diferitelor tipuri de intervenții finanțate în cadrul programelor analizate, prin raportare la: apeluri de proiecte diferite; obiective specifice relevante pentru OP 2; tipuri de tehnologii noi sprijinite. Analiza comparativă a permis identificarea diferențelor de performanță între tipurile de intervenții, precum și a factorilor care influențează succesul sau întârzierile în implementare.
Analiza benchmarking externă a vizat compararea intervențiilor și progreselor României cu experiențe similare din alte state membre UE care au implementat politici și programe relevante în domeniul tranziției verzi.
Analiza benchmarking internă și externă a arătat că, în cadrul OP 2, România utilizează tehnologii noi într-o manieră coerentă cu standardele europene, însă într-o formă predominant implicită. În timp ce alte state membre promovează explicit tehnologiile emergente prin criterii de selecție și apeluri dedicate, abordarea națională se bazează pe conformare, standardizare și introducerea graduală a inovației.
Această strategie asigură sustenabilitatea și fezabilitatea investițiilor, dar limitează, pe termen scurt, potențialul de experimentare și scalare rapidă a tehnologiilor de frontieră. Analiza benchmarking confirmă astfel relevanța ajustării viitoarelor intervenții prin mecanisme care să stimuleze mai explicit utilizarea și testarea tehnologiilor noi, fără a compromite obiectivele de bază privind conformarea și eficiența investițiilor.
II.5. Analiza și triangularea datelor
[bookmark: _Toc215179670][bookmark: _Toc215777818]Pe baza procesului de colectare a datelor derulat, etapele următoare ale evaluării au presupus o abordare consolidată, centrată pe coerență, triangulare și validare sistematică. În această fază, accentul s-a mutat de la colectare la integrarea și analiza în profunzime a informațiilor, astfel încât concluziile finale să fie robuste, bine fundamentate și comparabile între domenii, programe și tipuri de intervenții.
Un element important al etapelor de analiză l-a constituit triangularea datelor provenite din diferite metode, pentru a obține o imagine integrată asupra progresului OP2 și OS Tranziție Justă.
Triangularea a fost realizată pe două direcții principale:
· Triangulare între date cantitative și date calitative (interviuri, studii de caz, focus grup):
· Validarea explicațiilor identificate prin interviuri prin raportare la datele administrative.
· Utilizarea studiilor de caz pentru aprofundarea unor aspecte identificate la nivel macro (ex. întârzierile în implementare, aplicarea DNSH, integrarea tehnologiilor noi).
· Triangulare inter-program și inter-regională: identificarea temelor recurente sau diferențelor semnificative între programele naționale și regionale.
Această abordare integrată a permis formularea unor concluzii bazate pe multiple perspective, reducând riscul unor interpretări unilaterale.
Sondajul aplicat beneficiarilor a reprezentat o sursă esențială de informații complementare, cu rol în validarea și, după caz, în nuanțarea constatărilor preliminare. Etapele de analiză, interpretare și triangulare a datelor au inclus:
· analiza statistică descriptivă a răspunsurilor, cu accent pe indicatori precum nivelul de înțelegere a ghidurilor, dificultatea procedurilor, percepția asupra aplicării DNSH, maturitatea tehnică a proiectelor;
· analize încrucișate, pentru identificarea tiparelor specifice fiecărui RSO sau tip de beneficiar (UAT, IMM, operatori regionali etc.);
· compararea rezultatelor sondajului cu datele calitative și administrative, pentru a confirma: bariere frecvent invocate (complexitatea documentațiilor, achiziții, lipsa resurselor interne), diferențe de percepție între beneficiari și autorități, domenii unde există potențial de îmbunătățire prin sprijin metodologic sau simplificare administrativă.
Sondajul a funcționat astfel ca un mecanism suplimentar de triangulare și validare empirică.
Panelul de experți a avut un rol important în etapa de analiză, contribuind la evaluarea interpretării preliminare a datelor, validarea concluziilor din triangulare și formularea de recomandări preliminare. 
De asemenea, etapele finale ale evaluării au consolidat rezultatele colectării datelor printr-o analiză integrată, bazată pe triangulare sistematică, verificări de consistență și validarea constatărilor cu actori instituționali și experți. Aceste măsuri au permis transformarea volumului extins de date colectate într-un set coerent de concluzii și recomandări, fundamentate atât empiric, cât și conceptual.



III. Instrumentele de evaluare
Grile de interviu
Grilă de interviu cu Autoritățile de Management ale programelor naționale și regionale
Scop: colectarea de date calitative privind implementarea intervențiilor cu contribuție la OP 2 și OS TJ.
Tip interviu: semi-structurat, flexibil.
Secțiunea I. Întrebări generale:
1. Cum apreciați evoluția domeniilor de politică acoperite de OP 2 și OS TJ (eficiență energetică, energie regenerabilă, economie circulară, mobilitate urbană etc.) de la adoptarea Programului dvs.?
2. Cum apreciați contribuția programului la rezultate așteptate pentru OP 2 (reducerea emsiilor de CO2), pe tipuri de fonduri, așa cum au fost acestea prezentate în cadrul Acordul de Parteneriat? (AP paginile 35-36 – întrebarea va fi adaptată în funcție de fiecare AM)
3. În ce măsură intervențiile reflectă noile politici europene și naționale (Pactul Verde European, Strategia Biodiversitate 2030, PNIESC, RST 2024 și 2025)?
4. Ați făcut ajustări în alocări sau în apelurile de proiecte pentru a răspunde la aceste schimbări?
5. În opinia dvs., nevoile actuale și emergente ale beneficiarilor sunt acoperite? Dacă nu, unde apar principalele decalaje?
6. Cum ați evalua stadiul de implementare actual al intervențiilor cu contribuție la OP 2/OS TJ? 
7. Care sunt principalele provocări întâmpinate până în prezent (administrative, tehnice, financiare, legislative)?
8. Există diferențe între domenii (energie, apă/apă uzată, mobilitate, biodiversitate, economie circulară, schimbări climatice și managementul riscurilor etc.)?
9. Puteți menționa exemple de bune practici sau factori care accelerează progresul intervențiilor?
10. Considerați că progresul programului este aliniat calendarului planificat?
11. În ce domenii apreciați că progresul este mai avansat? Care sunt domeniile cu întârzieri?
12. Cum evaluați calitatea rezultatelor obținute până acum (funcționalitate, relevanță)?
13. Există obstacole administrative, tehnice sau financiare majore legate de implementarea intervențiilor cu contribuție la OP 2 / OS TJ?
14. Cum apreciați capacitatea administrativă (resurse umane, proceduri, competențe) la nivelul AM și al beneficiarilor?
15. Cum apreciați cooperarea cu alți actori (instituții centrale, locale, beneficiari, mediul privat)?
16. Ce condiții lipsesc sau sunt insuficiente pentru o implementare adecvată?
17. În ce măsură intervențiile finanțate prin OP 2/OS TJ sunt coordonate cu alte instrumente (PNRR, LIFE, Horizon, Anghel Saligny, Fondul pentru Mediu sau Fondul pentru Modernizare, alte fonduri naționale/europene)?
18. Există mecanisme formale de coordonare (grupuri interministeriale, comitete de monitorizare comune)?
19. Ați identificat riscuri de suprapunere sau, dimpotrivă, exemple de sinergii reușite?
20. Cum percep beneficiarii această complementaritate?
21. Cum apreciați nivelul de interes al potențialilor beneficiari pentru apelurile lansate?
22. Care au fost principalele bariere în depunerea cererilor de finanțare (complexitatea documentației, cofinanțare, eligibilitate)?
23. Cum evaluați claritatea ghidurilor solicitantului și eficiența mecanismelor de sprijin (helpdesk, seminarii, webinarii)?
24. Ați observat diferențe între tipurile de beneficiari (publici, privați, ONG-uri)?
25. În ce măsură persoanele, firmele și instituțiile vizate prin intervenții sunt implicate efectiv în implementarea acestora?
26. Cum evaluați participarea categoriilor vulnerabile sau a celor cu acces limitat la resurse?
27. Ce obstacole ați observat în implicarea anumitor grupuri?
28. Există parteneriate sau colaborări relevante între beneficiari?
29. Cum apreciați capacitatea tehnică și instituțională a beneficiarilor de a implementa proiectele?
30. Beneficiarii reușesc să asigure resursele financiare necesare (inclusiv cofinanțare)?
31. Ce rol joacă noile tehnologii verzi și digitale în proiectele finanțate? Sunt acestea ușor de adoptat?
32. Puteți oferi exemple de bune practici sau, dimpotrivă, bariere majore în implementarea proiectelor și a noilor tehnologii?
33. Cum apreciați nivelul actual de pregătire al AM pentru a sprijini adoptarea și implementarea noilor tehnologii în cadrul programelor?
34. Care sunt principalele rațiuni pentru includerea tehnologiilor inovatoare în intervențiile finanțate (ex. eficiență, impact asupra mediului, digitalizare)?
35. În ce măsură considerați că personalul AM sau evaluatorii externi au cunoștințele și resursele necesare pentru a evalua proiectele care integrează tehnologii noi?
36. Ce constrângeri (procedurale, legislative, financiare) pot limita sprijinirea adoptării noilor tehnologii?
37. Cum evaluați deschiderea și interesul potențialilor beneficiari de a aplica cu proiecte ce includ soluții tehnologice avansate?
38. Ce măsuri suplimentare considerați necesare (formare, schimb de bune practici, sprijin tehnic) pentru a crește capacitatea de integrare a tehnologiilor noi?
39. În ce măsură au existat criterii de selecție legate principiile orizontale (egalitate, nediscriminare, accesibilitate, dezvoltare durabilă, DNSH)? 
Exemple de sub-întrebări specifice care vor fi adresate (vor fi adaptate și pentru alte principii orizontale)
· A publicat Autoritatea de Management ghiduri sau instrucțiuni specifice pentru aplicarea principiului DNSH în cadrul apelurilor de proiecte? Dacă da, cât de clare și accesibile apreciați că au fost acestea pentru potențialii beneficiari?
· În ce măsură principiile DNSH sunt integrate în cererile de finanțare? Sunt incluse criterii de selecție/punctaj sau condiții obligatorii legate de respectarea DNSH?
· Cum este asigurată, în practică, urmărirea aplicării DNSH în proiectele contractate? Există indicatori sau mecanisme dedicate în sistemele de monitorizare?
· Ați definit reguli sau proceduri specifice de control și audit pentru verificarea respectării principiului DNSH? Dacă da, care sunt principalele aspecte urmărite la verificări și care este experiența acumulată până acum?
· Există alte măsuri sau mecanisme (ex. instruiri, parteneriate cu autorități de mediu, check-list-uri tehnice) pe care AM le utilizează pentru a asigura respectarea DNSH?
· Din perspectiva dvs., care ar fi cele mai eficiente instrumente suplimentare pentru a îmbunătăți aplicarea DNSH în viitor?
40. Puteți menționa exemple de bune practici sau dificultăți întâmpinate în implementarea principiilor orizontale?
Secțiunea II. Întrebări specifice la nivel de programe 
PDD 
1. Ce factori au contribuit la faptul că PDD se află într-un stadiu mai avansat comparativ cu alte programe?
2. Cum apreciați interesul beneficiarilor față de apelurile lansate și nivelul de depunere a proiectelor?
3. Care sunt principalele domenii cu progres satisfăcător (ex. eficiență energetică, apă/apă uzată) și unde apar întârzieri?
4. Cum reușiți să asigurați complementaritatea cu PNRR și alte fonduri?
5. Care este percepția dvs. asupra capacității beneficiarilor de a implementa proiecte mari, cu impact ridicat în reducerea emisiilor de CO₂?
PTJ
1. Care sunt cauzele principale pentru care nu au fost lansate încă apeluri în PTJ cu contribuție la OP 2?
2. Cum apreciați nivelul de pregătire al beneficiarilor din teritoriile vizate pentru a accesa finanțările?
3. Ce instrumente de sprijin (informare, asistență tehnică) au fost planificate pentru a facilita accesul beneficiarilor?
4. Cum vedeți rolul PTJ în complementaritate cu alte surse de finanțare pentru zonele afectate?
5. Care sunt riscurile majore pe termen scurt și mediu în ceea ce privește implementarea PTJ?
PAP
1. Care sunt principalele cauze ale întârzierilor în lansarea apelurilor în cadrul PAP?
2. Ce măsuri au fost întreprinse pentru a accelera pregătirea apelurilor?
3. Cum apreciați nivelul de interes din partea potențialilor beneficiari din sector?
4. Există riscul ca obiectivele asumate să nu fie atinse, având în vedere întârzierile?
5. Care sunt domeniile în care vedeți cea mai mare nevoie de intervenție imediată?
Programe Regionale
1. Cum apreciați progresul înregistrat până acum în cadrul Programului Regional?
2. Care este receptivitatea beneficiarilor față de apelurile lansate cu contribuție la OP 2?
3. Care sunt diferențele de implementare față de programele naționale (avantaje și provocări la nivel regional)?
4. Cum gestionați coordonarea și complementaritatea cu alte programe regionale și cu programele naționale?
5. Ce domenii de intervenție considerați că vor genera cele mai mari provocări în implementare (ex. mobilitate urbană, economie circulară, biodiversitate)?



Model chestionar pentru sondajul de opinie
Secțiunea I – Informații generale (trunchi comun pentru toți beneficiarii)
Informații generale
	Denumirea instituției/organizației:
	

	Tip beneficiar
	· Autoritate publică locală/județeană
· Întreprindere privată
· ONG
· Altul (specificați): 

	Titlul proiectului
	

	Cod SMIS
	

	Domeniul de intervenție 
	RSO 2.1 - Eficiență energetică
RSO 2.2 - Surse regenerabile de energie
RSO 2.3 – Sisteme energetice inteligente
RSO 2.4 – Gestionarea riscurilor și adaptarea la schimbările climatice
RSO 2.5 – Infrastructura de apă și apă uzată
RSO 2.6 – Economie circulară
RSO 2.7 – Biodiversitate
RSO 2.8 – Mobilitate urbană durabilă

	Rolul îndeplinit de respondent în cadrul instituției 
	

	Ați beneficiat de fonduri finanțate de UE în perioada 2014-2020?
	· Da
· Nu


Informații preliminare și relevanța proiectului
1. Ați fost implicat în procesul de consultare organizat de AM pentru definitivarea apelului de proiecte?
a) Da 
b) Nu
       Dacă ați răspuns ”Da” la întrebarea anterioară, vă rugăm să menționați în ce a constat implicarea dvs.:
· Participare la întâlnirile organizate de AM pentru definitivarea ghidurilor aplicanților;
· Transmitere întrebări/opinii în scris către AM;
· Participare la întâlniri cu alți actori cheie din regiune pentru identificarea nevoilor;
· Participare la întâlniri cu alți actori cheie din regiune pentru stabilirea priorităților de intervenții
[bookmark: _Hlk190622161]Etapa de pregătire a proiectului
2. [bookmark: _Hlk190622168]Cum ați aflat despre această oportunitate de finanțare?
a) Site-ul web al programului
b) Inițiativele de comunicare organizate de AM
c) Consultant
d) Alte organizații 

3. [bookmark: _Hlk190622211]În ce măsură considerați că apelul de proiecte a fost accesibil și clar pentru organizația dvs.? Vă rugăm să utilizați o scală de la 1 la 5, unde 1 - foarte dificil și 5 - foarte ușor.
	1
	2
	3
	4
	5

	
	
	
	
	



4. Cum evaluați timpul necesar de la momentul depunerii aplicației de finanțare până la aprobare? Vă rugăm să utilizați o scală de la 1 la 5, unde 1 reprezintă durată foarte îndelungată și 5 durată foarte scurtă.
	1
	2
	3
	4
	5

	
	
	
	
	



5. [bookmark: _Hlk190622225]Ce provocări ați întâmpinat în accesarea oportunității de finanțare?
a) Birocrație
b) lipsă cofinanțare
c) clarificări frecvente
d) altul ............................................................................................

6. În ce măsură considerați că sprijinul/informațiile oferite de AM/OI au fost adecvate? (Scală 1–5)
Vă rugăm să utilizați o scală de la 1 la 5, unde 1 – total neadecvate și 5 - foarte adecvate.
	1
	2
	3
	4
	5

	
	
	
	
	



[bookmark: _Hlk190622257]Etapa de implementare a proiectului
7. [bookmark: _Hlk190622268]În ce domenii au fost întâmpinate principalele dificultăți administrative în implementarea proiectului?	(selectați unul sau mai multe răspunsuri)  *
a) [bookmark: _Hlk190622313]Termene de plată
b) Aspecte contractuale și trimiterea documentației  
c) [bookmark: _Hlk190622338]Raportarea cheltuielilor
d) Controale
e) Nu au fost întâmpinate dificultăți din punct de vedere administrativ
f) Altele (vă rugăm să precizați): .....................................

8. [bookmark: _Hlk190622356]Care dintre următoarele aspecte considerați că ar trebui îmbunătățite pe viitor?
a) [bookmark: _Hlk190622368]Inițiativele de informare și comunicare
b) [bookmark: _Hlk190622427]Termenele de efectuare a plăților
c) Termenele de atribuire a contractelor
d) [bookmark: _Hlk190622443]Reducerea sarcinilor administrative în procesul de depunere a cererilor de finanțare
e) Reducerea sarcinilor administrative pe parcursul implementării proiectelor                          
f) Altele, vă rugăm să specificați: ..............................

9. [bookmark: _Hlk190622457]Care sunt principalii factori care împiedică implementarea proiectului?
(selectați unul sau mai multe răspunsuri)
[bookmark: _Hlk190622728]a) Lipsa de claritate în definirea obiectivelor și planificarea proiectului
b) Buget insuficient sau costuri mai mari decât cele așteptate
c) Lipsa competențelor sau probleme de comunicare în cadrul echipei de proiect
d) Resurse materiale insuficiente sau tehnologii neadecvate
e) Rezistenta la schimbare si lipsa de flexibilitate a echipei
f) Instabilitate economică sau schimbări politice/de reglementare
g) Obstacole de natură socială sau culturală, generate de contextul local 
h) Probleme de mediu sau climatice care afectează implementarea proiectului
i) Dificultăți cu furnizorii, partenerii sau întreruperi în lanțul de aprovizionare
j) Schimbări tehnologice rapide care necesită ajustări ale proiectului
k) Altele: vă rugăm să specificați __________

10. [bookmark: _Hlk190622770]Care sunt principalii factori care favorizează implementarea proiectului?
(selectați unul sau mai multe răspunsuri)
[bookmark: _Hlk190622785]a) Obiective clare și detaliate ale proiectului și planificare adecvată a acestuia
b) Buget adecvat și management financiar eficient
c) Echipă calificată, în cadrul căreia există o bună comunicare și colaborare
d) Disponibilitatea resurselor materiale și tehnologice necesare
e) Flexibilitatea și adaptabilitatea echipei la schimbări
f) Condiții economice și politice stabile
g) Sprijin puternic și implicare din partea comunității locale
h) Condiții de mediu favorabile și practici adecvate legate de sustenabilitate
i) Parteneriate și furnizori de încredere
j) Acces la tehnologie de ultimă generație și instrumente inovatoare
k) Altele: vă rugăm să specificați _________

11. [bookmark: _Hlk190623307]În ce măsură ați fi implementat proiectul în lipsa finanțării UE/FEDR?
a) [bookmark: _Hlk190623332]Aș fi implementat proiectul oricum și fără finanțarea UE
b) Aș fi implementat proiectul cu resurse proprii dar pe o perioadă mai lungă de timp
c) Aș fi implementate proiectul cu resurse proprii dar cu mai puține rezultate estimate
d) Nu aș fi implementat deloc proiectul

12. În ce măsură considerați că proiectul contribuie la atingerea obiectivelor mai largi ale programului (ex. reducerea emisiilor CO₂? (Scală 1–5)
Vă rugăm să utilizați o scală de la 1 la 5, unde 1 – în foarte mică măsură și 5 – în foarte mare măsură. 
	1 
	2
	3
	4
	5 

	
	
	
	
	



13. În ce mod considerați că proiectul dumneavoastră contribuie la reducerea emisiilor de CO₂?
(Selectați o singură opțiune)
a) În mod direct – proiectul are obiective și activități care vizează explicit reducerea emisiilor de CO₂ (ex. investiții în eficiență energetică, energie regenerabilă, mobilitate verde etc.)
b) În mod indirect – proiectul contribuie la reducerea emisiilor prin efecte colaterale (ex. optimizarea proceselor, reducerea consumului de resurse, creșterea gradului de conștientizare etc.)
c) Proiectul nu are legătură directă cu reducerea emisiilor de CO₂

14. Vă rugăm să completați procentul estimat pentru contribuția proiectului la reducerea emisiilor de CO₂:
.............................................................

15. Vă rugăm să completați valoarea numerică estimată pentru contribuția proiectului la reducerea emisiilor de CO₂ (tone CO₂/an):
............................................................

16. Prin ce tipuri de acțiuni sau măsuri contribuie proiectul dumneavoastră la reducerea emisiilor de CO₂? 
(Puteți selecta mai multe opțiuni)
a) Introducerea de tehnologii noi sau inovatoare (ex. echipamente eficiente energetic, soluții digitale de monitorizare, automatizări, etc.)
b) Investiții în infrastructură sau echipamente cu performanță energetică ridicată
c) Schimbarea managementului sau a proceselor de producție/operare (ex. optimizarea fluxurilor, reducerea deșeurilor, utilizarea resurselor regenerabile)
d) Formare și educație privind utilizarea tehnologiilor verzi sau practicilor sustenabile
e) Campanii de conștientizare publică privind impactul emisiilor și comportamentele sustenabile
f) Alte măsuri (vă rugăm să specificați): ___________________________

17. Ce tehnologii considerați că ar fi cele mai eficiente pentru reducerea emisiilor de CO₂ în domeniul dumneavoastră de activitate?
(Răspuns deschis) .................................................................................

18. Ați implementat proiecte finanțate din alte programe care se corelează cu cel actual?
a) Da;
b) Nu;
c) Dacă da, vă rugăm să precizați programele ……………………

19. În ce măsură considerați că proiectul dumneavoastră este complementar cu alte inițiative finanțate la nivel local, regional sau național?
Vă rugăm să utilizați o scală de la 1 la 5, unde 1 – în foarte mică măsură și 5 – în foarte mare măsură.
	1
	2
	3
	4
	5

	
	
	
	
	



20. Ați identificat sinergii între activitățile din proiectul dumneavoastră și alte proiecte/investiții realizate pe același teritoriu sau în același domeniu?
a) Da
b) Nu
c) Dacă da, vă rugăm să oferiți exemple concrete. ..........................

21. Ce factori au facilitat apariția sinergiilor sau complementarităților în cazul proiectului dvs.?
(alegere multiplă)
a) Coordonare cu alte autorități/instituții
b) Implicarea partenerilor locali
c) Acces la date și informații
d) Cerințe specifice din ghidurile solicitantului
e) Alte aspecte (vă rugăm să precizați)

22. Care sunt principalele rezultate obținute până acum din implementarea proiectului?  
...........................................................................................

23. Considerați că grupurile țintă vizate sunt implicate efectiv în proiect? 
a) Da 
b) Parțial 
c) Nu

24. Ați adoptat tehnologii sau intenționați să adoptați în cadrul proiectelor finanțate? 
d) Da
e) Parțial 
f) Nu

25. Ce tipuri de tehnologii noi ați adoptat sau intenționați să adoptați în cadrul proiectelor finanțate?
(vă rugăm să selectați toate opțiunile aplicabile și să detaliați, dacă este cazul)
a) Tehnologii digitale (ex. soluții IT, aplicații software, sisteme de management digital);
b) Tehnologii verzi / prietenoase cu mediul (ex. eficiență energetică, tehnologii de reducere a emisiilor, energie regenerabilă);
c) Tehnologii inovatoare în procese de producție/servicii (ex. echipamente moderne, automatizare, robotică);
d) Tehnologii sociale sau educaționale (ex. platforme e-learning, instrumente pentru incluziune socială);
e) Alte tehnologii (vă rugăm să specificați: ________)

26. În ce măsură considerați că organizația dvs. are capacitatea de a adopta și implementa tehnologii noi în proiectele finanțate?
Vă rugăm să utilizați o scală de la 1 la 5, unde 1 – în foarte mică măsură și 5 – în foarte mare măsură.
	1
	2
	3
	4
	5

	
	
	
	
	



27. Care sunt principalele bariere întâmpinate sau anticipate în utilizarea tehnologiilor inovatoare?
a) Costuri;
b) Lipsă de cunoștințe;
c) Lipsă de personal calificat;
d) Constrângeri din ghiduri/proceduri;
e) Altele: (vă rugăm menționați): .............................

28. Ați identificat prevederi în ghidurile solicitantului care să limiteze integrarea noilor tehnologii? 
a) Da
b) Nu
c) Dacă da, vă rugăm să precizați: ..............................

29. Cât de importantă considerați integrarea tehnologiilor inovatoare pentru succesul proiectului dvs.? Vă rugăm să utilizați o scală de la 1 la 5, unde 1 - deloc importantă și 5 - foarte importantă
	1
	2
	3
	4
	5

	
	
	
	
	



30. Ce tip de sprijin ar fi util pentru a facilita adoptarea noilor tehnologii:
(Răspuns multiplu – Selectați toate opțiunile care se aplică)
a) Formare;
b) Consiliere tehnică;
c) Schimb de experiență;
d) Simplificarea procedurilor;
e) Alte sugestii: vă rugăm să precizați: ..............................

31. Cum evaluați capacitatea actorilor cheie implicați în implementarea proiectului dumneavoastră (ex. constructori, consultanți, furnizori de echipamente/tehnologii) de a furniza servicii și soluții de calitate, adaptate cerințelor proiectului?
Vă rugăm să utilizați o scală de la 1 la 5, unde 1 – capacitate foarte redusă și 5 – capacitate foarte bună.
	1
	2
	3
	4
	5

	
	
	
	
	



32. Vă rugăm să menționați principalele provocări întâmpinate în colaborarea cu actorii externi (ex. constructori, furnizori, consultanți) și să indicați domeniile în care considerați că ar fi necesară o îmbunătățire a capacității pieței sau a procesului de selecție.
(Răspuns deschis)   .......................................... 

33. Cum apreciați nivelul de dezvoltare al pieței de furnizori de tehnologii și soluții inovatoare relevante pentru domeniul proiectului dumneavoastră (ex. tehnologii verzi, digitalizare, eficiență energetică etc.)?
Vă rugăm să utilizați o scală de la 1 la 5, unde 1 – foarte slab dezvoltată și 5 - foarte dezvoltată, competitivă și accesibilă.
	1
	2
	3
	4
	5

	
	
	
	
	




34. În ce măsură ați considerat că cerințele legate de principiile orizontale au fost clare și ușor de gestionat în etapa de pregătire a proiectului dvs.?
	
	Foarte ușor de gestionat
	Ușor de gestionat
	Dificil de gestionat
	Foarte dificil de gestionat

	DNSH
	
	
	
	

	Egalitatea între femei și bărbați
	
	
	
	

	Nediscriminarea
	
	
	
	

	Accesibilitatea
	
	
	
	

	Dezvoltarea durabilă
	
	
	
	



35. În ce măsură ați considerat că cerințele legate de principiile orizontale au fost ușor de gestionat în timpul implementării proiectului dvs.?
	
	Foarte ușor de gestionat
	Ușor de gestionat
	Dificil de gestionat
	Foarte dificil de gestionat

	DNSH
	
	
	
	

	Egalitatea între femei și bărbați
	
	
	
	

	Nediscriminarea
	
	
	
	

	Accesibilitatea
	
	
	
	

	Dezvoltarea durabilă
	
	
	
	



36. Ați perceput respectarea DNSH și egalitatea de șanse ca pe un efort suplimentar pentru organizația dvs.?
	
	Da, în mare măsură
	Da, dar într-o măsură limitată
	Nu, aproape deloc
	Nu se aplică proiectului meu

	DNSH
	
	
	
	

	Egalitatea între femei și bărbați
	
	
	
	

	Nediscriminarea
	
	
	
	

	Accesibilitatea
	
	
	
	

	Dezvoltarea durabilă
	
	
	
	



37. Au fost principiile legate de respectarea DNSH și egalitatea de șanse aplicate efectiv proiectului dvs.?
	
	Da, a fost relevant și aplicabil
	Parțial, pentru anumite activități
	Nu a fost aplicabil pentru proiectul/ sectorul meu

	DNSH
	
	
	

	Egalitatea între femei și bărbați
	
	
	

	Nediscriminarea
	
	
	

	Accesibilitatea
	
	
	

	Dezvoltarea durabilă
	
	
	



38. Aveți în vedere monitorizarea/raportarea DNSH pe parcursul ciclului de viață al proiectului?
a) Da
b) Nu
39. Ce tip de sprijin suplimentar din partea AM considerați necesar pentru o mai bună integrare a principiilor orizontale?
	
	Sprijin sub formă de ghiduri mai detaliate
	Sprijin prin instruiri/workshop-uri
	Asistență tehnică individuală
	Nu consider că este necesar sprijin suplimentar

	DNSH
	
	
	
	

	Egalitatea între femei și bărbați
	
	
	
	

	Nediscriminarea
	
	
	
	

	Accesibilitatea
	
	
	
	

	Dezvoltarea durabilă
	
	
	
	



Secțiunea II – Întrebări specifice pe domenii (se activează în funcție de RSO selectat la început)
Vă rugăm să selectați obiectivul specific aferent proiectului dvs. pentru întrebările finale:
· RSO 2.1 - Eficiență energetică
· RSO 2.2 - Surse regenerabile de energie
· RSO 2.3 – Sisteme energetice inteligente
· RSO 2.4 – Gestionarea riscurilor și adaptarea la schimbările climatice
· RSO 2.5 – Infrastructura de apă și apă uzată
· RSO 2.6 – Economie circulară
· RSO 2.7 – Biodiversitate
· RSO 2.8 – Mobilitate urbană durabilă
Vă rugăm să completați mai jos doar pentru obiectivul în care se încadrează proiectul dvs.
RSO 2.1 – Eficiență energetică
1. Care este tipul principal de investiție vizată de proiect?
a) Reabilitare termică clădiri publice
b) Reabilitare termică clădiri rezidențiale
c) Modernizare echipamente/sisteme de iluminat public
d) Alte tipuri (specificați)
2. În ce măsură considerați că acțiunile implementate vor reduce consumul de energie al clădirilor/sistemelor modernizate? (Scală de la 1-5, unde 1 - în foarte mică măsură, 5 - în foarte mare măsură)
	1
	2
	3
	4
	5

	
	
	
	
	


3. Ce tipuri de tehnologii/echipamente au fost utilizate pentru creșterea eficienței energetice?
a) Sisteme de izolare termică
b) Sisteme de încălzire/răcire eficiente
c) Sisteme de iluminat eficiente energetic
d) Alte tehnologii (specificați)
4. Care este contribuția estimată a proiectului la creșterea eficienței energetice în clădirile publice și rezidențiale? (%)
RSO 2.2 - Surse regenerabile de energie
1. Ce tip de sursă de energie regenerabilă este vizată de proiect? 
a) Solară;
b) Eoliană;
c) Biomasă;
d) Hidro;
e) Alta: .......................
2. Vă rugăm să descrieți pe scurt cum contribuie proiectul la diversificarea mixului energetic local/regional:
...................................................................................................................
RSO 2.3 – Sisteme energetice inteligente
1. Ce tip de soluții inteligente sunt incluse în cadrul proiectului:
a) sistem de distribuție a energiei;
b) sistem de stocare a energiei;
c) contorizare smart;
d) management al rețelei;
e) digitalizare;
f) Alta: .......................
2. Care este nivelul de inovare al tehnologiilor utilizate?  (Scală 1–5, unde 1 – nivel redus de inovare și 5 – nivel ridicat de inovare)
	1
	2
	3
	4
	5

	
	
	
	
	


3. Ce dificultăți de integrare tehnologică ați întâmpinat?
...................................................................................................................
RSO 2.4 – Gestionarea riscurilor și adaptarea la schimbările climatice
1. Ce tip de risc climatic vizează proiectul? 
a) Inundații;
b) Secetă;
c) Alunecări de teren;
d) Eroziuni costiere;
e) Fenomene meteorologice extreme: valuri de caniculă;
f) Fenomene meteorologice extreme: incendii de pădure; 
g) Fenomene meteorologice extreme: furtuni;
h) Altul: ..........................................
2. Cum apreciați nivelul de implicare al comunităților locale în proiect? Vă rugăm să folosiți o scală de la 1 la 5, unde 1 - nivel redus de implicare și 5 - nivel ridicat implicare
	1
	2
	3
	4
	5

	
	
	
	
	


3. Care considerați că sunt principalele beneficii obținute până acum?
...................................................................................................................
RSO 2.5 – Infrastructura de apă și apă uzată
1. Proiectul vizează:
a) Extinderea infrastructurii
b) Modernizarea infrastructurii
c) Construcție nouă a infrastructurii
2. În ce măsură proiectul contribuie la conformarea cu directivele UE în domeniul apei?
· În mică măsură
· În mare măsură
· În foarte mare măsură
RSO 2.6 – Economie circulară
1. Care este principalul obiectiv vizat de proiectul dvs. în domeniul economiei circulare?
a) Acordarea de prioritate producției locale în fața produselor și materialelor importate;
b) Consolidarea competitivității economice și a forței de muncă;
c) Aprovizionarea responsabilă și durabilă cu materii prime;
d) Promovarea cu prioritate a inovării și cercetării în domeniul economiei circulare;
e) Prezervarea, conservarea și utilizarea sustenabilă a resurselor naturale;
f) Prevenirea generării de deșeuri și gestionarea sustenabilă a deșeurilor;
g) Promovarea consumului responsabil și a educației pentru mediu;
h) Protecția ecosistemelor și a sănătății cetățenilor;
i) Alte obiective (vă rugăm să specificați) .............................
2. În ce măsură considerați că proiectul contribuie la reducerea resurselor utilizate și a amprentei de carbon a organizației dvs.? Vă rugăm utilizați o scală de la 1 la 5, unde 1 - în foarte mică măsură și 5 - în foarte mare măsură
	1
	2
	3
	4
	5

	
	
	
	
	


3. Ce tipuri de bariere ați întâmpinat în implementarea proiectului? (Răspuns multiplu)
a) Acces la tehnologii adecvate;
b) Costuri ridicate de investiție;
c) Lipsa know-how-ului specific (personal calificat);
d) Cadru legislativ incomplet/instabil;
e) Alte bariere (specificați) ..............................................
4. În ce măsură considerați că proiectul are potențial de replicare în alte sectoare sau regiuni?
a) Foarte ridicat;
b) Ridicat;
c) Redus;
d) Inexistent.
5. Care sunt principalele beneficii anticipate în urma implementării proiectului?
a) Reducerea costurilor operaționale;
b) Acces la noi piețe / creșterea competitivității;
c) Îmbunătățirea imaginii publice / responsabilitate socială;
d) Contribuția la atingerea obiectivelor de mediu naționale și europene;
e) Alte beneficii (specificați)........................
RSO 2.7 – Biodiversitate
1. Care este obiectivul principal al proiectului? 
a) Protejarea biodiversității prin conservarea și protecția ecosistemelor și habitatelor naturale
b) Protejarea biodiversității prin conservarea și protecția speciilor;
c) Restaurarea habitatelor și a speciilor degradate sau aflate în pericol, în zone rurale sau urbane;
d) Reducerea impactului negativ asupra biodiversității (cauzat de factori precum poluare, supraexploatare, schimbări climatice, specii invazive)
e) Altele: .........................................................................
2. Cum apreciați impactul proiectului asupra conservării biodiversității locale/regionale? Vă rugăm să utilizați o scală de la 1 la 5, unde 1 - impact foarte mic și 5 - impact foarte mare.
	1
	2
	3
	4
	5

	
	
	
	
	


RSO 2.8 – Mobilitate urbană durabilă
1. Ce tip de investiții finanțează proiectul dvs.?
a) Achiziție mijloace de transport public ecologice (electrice/hibrid/hidrogen)
b) Dezvoltare/extindere linii de tramvai, troleibuz, metrou ușor
c) Piste de biciclete și infrastructură pietonală
d) Sisteme de management inteligent al traficului
e) Alte tipuri (specificați)
3. Care este nivelul de integrare al proiectului în planurile de mobilitate urbană durabilă (PMUD) existente?
a) Foarte ridicat (aliniere completă)
b) Ridicat (aliniere parțială)
c) Redus (doar unele componente)
d) Inexistent
4. Ce tipuri de beneficii anticipate are proiectul pentru comunitate? (Răspuns multiplu)
a) Reducerea poluării aerului
b) Reducerea emisiilor de CO₂
c) Creșterea siguranței traficului
d) Creșterea atractivității transportului public
e) Altele (vă rugăm specificați): .......................................................
5. Care sunt principalele obstacole întâmpinate în implementarea proiectului?
a) Întârzieri în achiziția vehiculelor
b) Probleme de coordonare cu autoritățile locale/regionale
c) Probleme tehnice de infrastructură
d) Cofinanțare
e) Altele (vă rugăm specificați): .......................................................
Secțiunea III – Evaluare generală și recomandări
1. În ce măsură considerați că proiectul dvs. poate asigura sustenabilitatea intervențiilor pe termen lung? Vă rugăm să utilizați o scală de la 1 la 5, unde 1 – în foarte mică măsură și 5 – în foarte mare măsură.
	1
	2
	3
	4
	5

	
	
	
	
	



2. Ce recomandări aveți pentru viitoarele apeluri/programe? 
...................................................................................................................

Vă rugăm să vă exprimați acordul cu privire la prelucrarea datelor cu caracter personal, în scopul îndeplinirii activităților de evaluare. Datele dvs. cu caracter personal vor fi prelucrate în conformitate cu prevederile Regulamentului UE 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date şi de abrogare a Directivei 95/46/CE (Regulamentul general privind protecția datelor). 
Pentru clarificări sau informații suplimentare, puteți contacta compania t33 SRL, căreia i-a fost încredințată desfășurarea activităților menționate mai sus, la adresa de e-mail: helpdesksurvey@t33.it
· Sunt de acord



Grile pentru studiile de caz

1. [bookmark: _Hlk190623414]Pregătirea proiectului
1.1. Contextul și cadrul existent (nevoi care trebuie adresate)
· [bookmark: _Hlk190623470]Care au fost nevoile existente în cadrul organizației care au fost abordate prin proiect? Au fost activitățile proiectului definite în concordanță cu aceste nevoi?
· Cum apreciați nivelul de adecvare al proiectului față de nevoile locale și regionale actuale?
1.2. [bookmark: _Hlk190623477]Pregătirea/designul și depunerea proiectului (obiective interne, legătura cu strategiile naționale și regionale, relația cu AM în etapa de depunere a proiectelor, cu referire la sprijinul și informațiile furnizate potențialilor beneficiari)
· Cum a contribuit / va contribui proiectul la obiectivele strategiilor naționale și regionale?
· [bookmark: _Hlk190623506]Nevoile, obiectivele și activitățile definite în cadrul programului au fost utile/clare la momentul elaborării proiectului?
· Ați primit sprijin din partea AM în faza de pregătire a proiectului? Cum apreciați colaborarea cu AM?
· [bookmark: _Hlk190623553]În opinia dvs., structura apelului de proiecte la care ați aplicat a fost utilă/clară pentru a vă sprijini în elaborarea și definirea proiectului? 
· Cum au influențat criteriile de eligibilitate dezvoltarea proiectului și formarea parteneriatului la momentul pregătirii documentației de depunere a proiectului?
· Există alte resurse de finanțare pe care le considerați complementare cu finanțarea primită? 
· Cum apreciați condițiile de accesare a finanțării comparativ cu cele specifice celorlalte oportunități de finanțare pe care le cunoașteți?
· Ați întâmpinat neclarități în scrierea proiectului privind integrarea noilor tehnologii? Dacă da, vă rugăm să descrieți.
· Cum ați integrat principiile orizontale și DNSH în proiectul dvs. în etapa de planificare?
· Care au fost cerințele specifice referitoare la DNSH menționate în ghidurile solicitantului și cum le-ați abordat?
· Ați întâmpinat dificultăți în interpretarea sau aplicarea cerințelor legate de DNSH? Dacă da, care au fost acestea și cum au fost depășite?
· Ce măsuri concrete ați luat pentru a vă asigura că proiectul nu produce efecte negative semnificative asupra mediului (ex. reducerea poluării, gestionarea resurselor, protecția biodiversității)?
· În opinia dvs., cerințele DNSH au influențat în mod semnificativ structura sau costurile proiectului? Dacă da, în ce fel?
· Cum evaluați sprijinul oferit de AM în înțelegerea și aplicarea cerințelor DNSH?
[bookmark: _Hlk190623571]2. Implementarea proiectului
2.1. [bookmark: _Hlk190623580]Management și guvernanță internă
· [bookmark: _Hlk190623601]Echipa de proiect deține experiență anterioară în implementarea proiectelor care a putut fi valorificată în implementarea proiectului?
2.2. [bookmark: _Hlk190623609]Principalele obstacole (externe și interne) și factori care au facilitat implementarea proiectului
· [bookmark: _Hlk190623625]Cum au influențat crizele din ultimii ani (pandemia de Covid-19, criza refugiaților din Ucraina, criza energetică, etc.) implementarea proiectului?
· La nivelul instituției dvs., ați implementat alte activități similare cu cele ale proiectului finanțat? Aceste activități similare sunt realizate cu costuri mai mari sau mai mici?
· Au existat modificări ale cadrul național care au influențat implementarea proiectului?
· [bookmark: _Hlk190623646]Care au fost factorii care au facilitat / au creat obstacole în implementarea proiectului?
· Care au fost obstacolele și factorii care au facilitat implementarea modificărilor avute în vedere de proiect?
· Care este nivelul de implicare al grupurilor țintă (ex. populație locală, firme, autorități locale)?
· Cum ați luat decizia de a include tehnologii inovative în proiectul dvs.? Ce factori au contat cel mai mult (politici europene, nevoi locale, recomandări AM etc.)?
· Care au fost provocările majore întâmpinate în procesul de integrare a noilor tehnologii și cum au fost acestea depășite?
· Considerați că ghidurile solicitantului sprijină suficient integrarea tehnologiilor inovative? Dacă nu, ce îmbunătățiri ați propune?
· Ce lecții învățate sau recomandări ați formula pentru alte organizații care doresc să adopte tehnologii similare?
2.3. Actori cheie implicați în implementare și piața de furnizare a soluțiilor tehnologice
· Care sunt principalele categorii de actori implicați în implementarea proiectului dumneavoastră (ex: constructori, consultanți, furnizori, parteneri, utilizatori finali)?
· Cum apreciați performanța acestor actori în termeni de calitate, respectarea termenelor și capacitate tehnică?
· Au existat provocări majore în colaborarea cu acești actori (ex. întârzieri, lipsa competențelor, dificultăți de comunicare, interpretarea neclară a cerințelor tehnice)?
· Cum ați aprecia capacitatea generală a pieței (constructori, consultanți, furnizori de echipamente) de a furniza servicii și produse conforme cu cerințele proiectului?
· În opinia dumneavoastră, piața de furnizori oferă soluții tehnologice inovatoare și sustenabile suficiente pentru domeniul în care activați? Dacă da, care sunt principalele exemple de tehnologii integrate în proiect? Dacă nu, care sunt principalele bariere (ex: lipsa ofertei, costuri ridicate, lipsa competențelor, lipsa certificărilor)?
[bookmark: _Hlk190623654]3. Rezultatele proiectului 
3.1. [bookmark: _Hlk190623662]Rezultate și impact 
· În ce măsură sunt îndeplinite obiectivele și indicatorii stabiliți în cadrul proiectului?
· Ați întâmpinat dificultăți în realizarea indicatorilor de program stabiliți?
· Care considerați că sunt riscurile care ar putea afecta atingerea obiectivelor proiectului?
· Ce ar trebui îmbunătățit din perspectiva alocării de resurse umane, financiare, fizice și de timp în procesul general de implementare a acestui tip de proiecte pentru a obține rezultate mai bune?
· Care este contribuția proiectului la reducerea emisiilor de CO₂ (estimări / date concrete)? 
Întrebarea va fi adaptată specific pentru fiecare proiect selectat pentru studiul de caz. Se pot avea în vedere variante de răspuns precum:
· Creșterea eficienței energetice în clădirile publice și rezidențiale
· Creșterea ponderii energiei din surse regenerabile
· Modernizarea și digitalizarea sistemelor și rețelelor de energie
· Reducerea consumului de energie primară
· Creșterea cantității de deșeuri colectate separat
· Creșterea cantității de deșeuri reciclate
· Modernizarea/construirea linilor de metrou, conducând la creșterea utilizării transportului public în București
· Reducerea emisiilor de gaze cu efect de seră și a poluanților atmosferic
· Creșterea numărului de utilizatori ai transporturilor publice 
· Reducerea emisiilor de dioxid de carbon
· Îmbunătățirea calității aerului 
· Îmbunătățirea biodiversității
· [bookmark: _Hlk190623672]Ce alte efecte pozitive s-au generat (ex. crearea de locuri de muncă, îmbunătățirea calității vieții, inovare tehnologică)?
· Care considerați că este valoarea adăugată a Uniunii Europene în implementarea proiectului?
3.2. [bookmark: _Hlk190623691]Principii orizontale și inovație
· [bookmark: _Hlk190623737]Cum ați integrat principiile orizontale (egalitatea între femei și bărbați, nediscriminarea, accesibilitatea, dezvoltarea durabilă, inclusivitatea, inclusiv principiul de a nu prejudicia în mod semnificativ) în implementarea proiectului?
· A fost introdusă o componentă de inovare (tehnologică, organizațională, socială)?
· Ce lecții învățate pot fi transferate către alte proiecte similare?
3.3. Efecte neintenționate și sustenabilitate
· Există alte rezultate/efecte obținute în timpul implementării proiectului care nu au fost intenționate ca rezultat/obiectiv al proiectului (efecte neintenționate)?
· Cum apreciați sustenabilitatea rezultatelor după finalizarea proiectului?
· Care sunt factorii cheie pentru a asigura durata acestor efecte în timp?

Notă: Dacă beneficiarul își exprimă acordul, studiul de caz poate include și un interviu scurt cu consultantul, concentrat pe: percepția acestuia privind cererea de tehnologii noi din partea beneficiarilor; bariere în furnizarea de soluții verzi/digitale; capacitatea pieței de a răspunde cerințelor OP2 și PTJ; recomandări pentru îmbunătățirea cadrului de sprijin.


Structură Focus Grup

	[bookmark: _Hlk190623949]Obiectiv
	Focus-grupul va valida constatările preliminare ale evaluării. În prima parte, rezultatele vor fi împărtășite participanților. A doua parte va urmări să verifice plauzibilitatea concluziilor și fezabilitatea recomandărilor.

	Participanți
	· 10-15 beneficiari / actori relevanți dintr-un domeniu de intervenție (ex. eficiență energetică, mobilitate urbană, apă/apă uzată, biodiversitate), reprezentanți AM

	Posibile teme de discuții  
	Relevanță și accesibilitate:
· În ce măsură apelurile lansate răspund nevoilor dvs.?
· Cât de clar și accesibil a fost procesul de aplicare?
· Ce bariere ați întâmpinat?
Implementare și impact:
· Care au fost cele mai mari provocări în implementarea proiectului?
· Ce rezultate vizibile există până acum?
· Ce sinergii / complementarități ați observat cu alte finanțări (PNRR, Horizon, fonduri naționale)?
Lecții învățate și recomandări:
· Ce ar trebui schimbat în ghiduri / criterii de selecție?
· Ce bune practici recomandați pentru alte proiecte similare?

	Recomandări
	· Colectarea sugestiilor din partea participanților, referitoare la recomandări de îmbunătățire a procesului de gestionare și implementare a intervențiilor.



Mixul de metodologii


Transferul de cunoștințe


Integrarea unor surse de informații fiabile


Eficiență


Transparență


Eficacitate


Nediscriminare



1) Definirea cadrului de evaluare


Detalierea întrebărilor de evaluare


2) Colectarea datelor


Metode pentru colectarea datelor


3) Metode pentru analiza și interpretarea datelor


Metode calitative de analiză a datelor	


Metode de verificare încrucișată a datelor


4) Răspunsuri la ÎE & Concluziii și recomandări


 Metode și tehnici complementare și triangularea rezultatelor


Metode cantitative de analiză a datelor


Rafinarea teoriei schimbării și a metodologiei de cercetare

